পিউরিন
পিউরিন একটি অ্যারোমেটিক হেটারোসাইক্লিক জৈবযৌগ যা একটি পাইরিমিডিন এবং ইমিড্যাজল রিং সমন্বয়ে গঠিত । এটি পানিতে দ্রবণীয় ।প্রকৃতিতে নাইট্রোজেন সমন্বয়ে প্রাপ্ত হেটারোসাইক্যাল্স এর মাঝে এটি প্রচুর পরিমাণে রয়েছে ।[১] [২] পিউরিন মাংস এবং মাংসজাত হতে বিশেষত অভ্যন্তরীণ অঙ্গসমূহে যেমন ,যকৃত ,কিডনীতে উচ্চ ঘনীভূত অবস্হায় পাওয়া যায় । সাধারণত, উদ্ভিদজাত খাদ্যে এর পরিমাণ কম থাকে ।উচ্চ-পিউরিন উৎসের মাঝে রয়েছে : সুইটব্রেড্স, হেরিং জাতীয় ক্ষুদ্র মৎস্যবিশেষ, সার্ডিন  ( সামুদ্রিক পোনামাছবিশেষ ) ,যকৃৎ ,মস্তিষ্ক, হেরিং, ম্যাকরল ,স্ক্যালপ , ইস্ট হতে প্রাপ্ত নেশাজাত দ্রব্য এবং সেদ্ধ মাংসের ক্বাথ ।এছাড়াও গরু /ছাগলের মাংস, শুকর ,সামুদ্রিক মাছ ,অ্যাসপারাগাস ,ফুলকপি ,স্পিনেচ, মাশরুম, মটরশুটি, মসুর ডাল ,ওটমিল, গমের তুষ এবং গমের অঙ্কুরে পরিমিত পরিমানে পিউরিন রয়েছে ।[৩] পিউরিন এবং পাইরিমিডিনের মাঝে দুই ধরনের গ্রুপের নাইট্রোজেন ক্ষারক রয়েছে যা নিউক্লিওটাইডে বিদ্যমান ।চার ধরনের ডিঅক্সিরাইবোনিউক্লিওসাইড এর মাঝে দুটি  (ডিঅক্সঅ্যাডিনোসিন এবং ডিঅক্সিগুয়ানোসিন) এবং চারটি রাইবোনিউক্লিওটাইডের মধ্যে দুটি (অ্যাডেনোসিন /অ্যাডিনোসিন মনোফসফেট -AMP এবং গুয়ানোসিন /GMP) হলো পিউরিন যা ডিএনএ এর গাঠনিক উপাদান ।একটি কোষে ডিএনএ এবং আরএনএ গঠন করতে সমান পরিমাণে পিউরিন এবং পাইরিমিডিনের প্রয়োজন হয় । পিউরিন এবং পাইরিমিডিন উভয়ই স্ব-নিয়ন্ত্রিত ।পিউরিন গঠিত হবার সময় তারা আরো পিউরিন গঠনে প্রয়োজনীয় এনজাইমকে বাধা প্রদান করে এবং পাইরিমিডিন গঠনে প্রয়োজনীয় এনজাইম সক্রিয় করে ।পাইরিমিডিন একই সাথে একই ভাবে বাধা প্রদান এবং সক্রিয় করে ।এ কারণে , একটি কোষে সবসময় উভয় দ্রব্য প্রায় সমপরিমাণে বিদ্যমান থাকে ।[৪]